laion/Wikipedia-Exotic huggingface dataset:
בונוונטורה ברלינגיירי

בונוונטורה ברלינגיירי (באיטלקית: Bonaventura Berlinghieri) היה צייר איטלקי, תושב העיר לוקה, במאה ה-13. בנו של הצייר המכונה ברלינגיירו ברלינגיירי, ואחיהם של: ברונה ומרקו ברלינגיירי. מדיה וקבצים בנושא בונוונטורה ברלינגיירי בוויקישיתוף בונוונטורה ברלינגיירי, באתר אנציקלופדיה בריטניקה (באנגלית) בונוונטורה ברלינגיירי, באתר Discogs (באנגלית) ערך זה הוא קצרמר בנושא אמנות ובנושא איטליה. אתם מוזמנים לתרום לוויקיפדיה ולהרחיב אותו.
ברונה ברלינגיירי

ברונה ברלינגיירי (באיטלקית: Barone Berlinghieri; לעיתים: ברונה די ברלינגיירי דה לוקה; 1228 – 1282) היה צייר איטלקי פרנציסקני, בן למשפחת ברלינגיירי, שפעל במאה ה-13. ברלינגיירי חי ופעל בעיר לוקה שבאיטליה, ומקובל להניח שהיה הבכור מבין בניו של הצייר המוכר בשם ברלינגיירו ברלינגיירי. אחיו האחרים היו ציירים אף הם: בונוונטורה ומרקו ברלינגיירי. מבין עבודותיו המוזכרות במקורות, לא ידוע על עבודה ששרדה במאה ה-20. ערך זה הוא קצרמר בנושא אמנות ובנושא איטליה. אתם מוזמנים לתרום לוויקיפדיה ולהרחיב אותו.
ברלינגיירי

ברלינגיירי (באיטלקית: Berlinghieri) הוא שם משפחה. האם התכוונתם ל... ברלינגיירו ברלינגיירי – כינויו של צייר איטלקי בראשית המאה ה-13 בונוונטורה ברלינגיירי – צייר איטלקי, בנו של ברלינגיירו ברונה ברלינגיירי – צייר איטלקי פרנציסקני, בנו של ברלינגיירו מרקו ברלינגיירי – צייר איטלקי, בנו של ברלינגיירו פרימו ברלינגיירי (איט') – כדורגלן איטלקי
אירוויזיון הילדים 2008

אירוויזיון הילדים 2008 היא ההפקה השישית של אירוויזיון הילדים. התחרות נערכה ב"Spyros Kyprianou Athletic Center"[דרוש תרגום] בלימסול בקפריסין, לאחר שהמדינה נבחרה על ידי איגוד השידור האירופי מבין שלוש המדינות המועמדות לארח את התחרות. בשנה זו התחרו 15 מדינות וגאורגיה זכתה בפעם הראשונה במקום הראשון באירוויזיון הילדים. שלוש מדינות התמודדו על אירוח התחרות ב-2008:CyBC (רשות השידור הקפריסאית) TV4 (ערוץ שוודי החבר באיגוד השידור האירופי) ו-NTU (רשות השידור האוקראינית). ב-27 במאי 2007 נבחרה הרשות הקפריסאית לארח את אירוויזיון הילדים זה, דבר שהיה אחד הגורמים לפרישת TV4 מהתחרות לשנה זו. אירוויזיון ילדים זה היה אירוויזיון הילדים הראשון בו הייתה בנוסף להצבעת הקהל בבית גם הצבעת שופטים לאור העובדה שגם באירוויזיון חזרו לכך בשנה זו,רק אוקראינה הצביעה בהצבעת שופטים בלבד בשל יום הזיכרון להולודומור אך התחרות שודרה שם ביום המחרת. בנוסף זו הייתה הפעם הראשונה בה כל ההכנסות מההצבעות הקהל נתרמו ליוניצ"ף. כמו כן בנוסף למדינות שהשתתפו בתחרות, התחרות שודרה גם באוסטרליה, ישראל, בוסניה והרצגובינה ואזרבייג'ן. 15 מדינות השתתפו בתחרות: אזרבייג'ן אזרבייג'ן - הייתה ברשימת המשתתפות עד הרגע האחרון אך מאחר שהם לא מצאו משתתף מתאים, הם פרשו ברגע האחרון. בסופו של דבר, הופעת הבכורה הראשונה של המדינה הייתה ב-2012. פולין פולין - רשות השידור הפולנית שקלה חזרה לתחרות בשנה זו לאחר ארבע שנות אי השתתפות אך בעקבות המקום האחרון בגמר אירוויזיון 2008, היא חזרה בה מכוונתה. בלארוס בלארוס - ארינה אלאקוביץ' סרביה סרביה - אנדליה אריץ' הולנד הולנד - פמקה ראוך (התמודדה בקדם ההולנדי לבחירה הנציג באירוויזיון הילדים 2007) מדיה וקבצים בנושא אירוויזיון הילדים 2008 בוויקישיתוף אתר האינטרנט הרשמי של אירוויזיון הילדים 2008 ESCKaz JESC pages
רפאל הולצדפה

רפאל מרסל הולצדפה (בגרמנית: Raphael Marcel Holzdeppe; נולד ב-28 בספטמבר 1989) הוא אתלט גרמני, אלוף עולם (מוסקבה 2013) ובעל מדליית ארד אולימפית (לונדון 2012) בקפיצה במוט. הולצדפה נולד בקייזרסלאוטרן למשפחה ממוצא אפריקאי ואומץ על ידי משפחה גרמנית סמוך לאחר לידתו. הוא החל להתחרות בקפיצה במוט כנער, וב-2006 סיים במקום החמישי באליפות העולם באתלטיקה לנוער שנערכה בבייג'ינג. כעבור שנתיים, באליפות שנערכה בבידגושץ' זכה במדליית הזהב והוכתר כאלוף העולם לנוער. באולימפיאדת בייג'ינג (2008) העפיל לשלב הגמר וסיים במקום השמיני. באליפות אירופה שנערכה בברצלונה ב-2010 סיים במקום התשיעי, ובאליפות העולם שנערכה בטגו ב-2011 לא הצליח לעבור את שלב המוקדמות. באליפות אירופה שנערכה בהלסינקי ב-2012 זכה במדליית הארד, ובהמשך השנה זכה במדליית ארד גם באולימפיאדת לונדון. באליפות העולם שנערכה במוסקבה ב-2013 רשם את הישג השיא שלו, כשזכה במדליית הזהב והוכתר כאלוף העולם. בתחרות שנערכה בשנת 2015 בבאקו קבע את שיאו האישי - 5.92 מטר. בהמשך השנה, איבד את תוארו כאלוף העולם באליפות העולם בבייג'ינג, אך זכה במדליית הכסף. מדיה וקבצים בנושא רפאל הולצדפה בוויקישיתוף רפאל הולצדפה, באתר הוועד האולימפי הבין-לאומי רפאל הולצדפה, באתר olympedia.org רפאל הולצדפה, באתר התאחדות האתלטיקה הבין-לאומית רפאל הולצדפה, באתר ליגת היהלום רפאל הולצדפה, באתר Track and Field (גברים)
שונסי ברבר

שונסי קמפבל ברבר (באנגלית: Shawnacy Campbell Barber;‏ 27 במאי 1994 - 17 בינואר 2024) היה אתלט קנדי, אלוף העולם (בייג'ינג 2015) בקפיצה במוט. ברבר נולד בלאס קרוסס שבניו מקסיקו וגדל בעיר זו ובטורונטו שבקנדה. הוא החל להתחרות בקפיצה במוט כנער, וזכה במדליית ארד באליפות העולם באתלטיקה לנוער שנערכה בברצלונה ב-2012. בשנת 2013 השתתף באליפות העולם שנערכה במוסקבה, אך לא העפיל לשלב הגמר. באוניברסיאדת קאזאן שנערכה באותה שנה סיים במקום ה-11, וכן זכה במדליית זהב במשחקים הפאן-אמריקאיים לנוער שנערכו במדיין ובמדליית כסף במשחקים הפרנקופוניים שנערכו בניס. ב-2014 זכה במדליית ארד במשחקי חבר העמים הבריטי שנערכו בגלאזגו. במשחקים הפאן-אמריקאיים שנערכו בטורונטו ב-2015 זכה במדליית הזהב והשווה את שיא המשחקים שקבע הקופץ הקובני לאסרו בורחס ארבע שנים קודם לכן - 5.80 מטר. ב-25 ביולי באותה השנה קבע את שיאו האישי, שמהווה גם שיא לאומי קנדי - 5.93 מטר. חודש לאחר מכן רשם את הישג השיא שלו כשהוכתר כאלוף העולם באליפות העולם בבייג'ינג לאחר שקפץ לגובה של 5.90 מטר לפני אלוף העולם היוצא, רפאל הולצדפה מגרמניה (5.90 מטר) ושלושה קופצים שזכו במדליית ארד: רנו לאבילני מצרפת, פאוול וויצ'כובסקי ופיוטר ליסק מפולין (5.80 מטר). בינואר 2016 עבר גובה של 6.00 מטר בתחרות באולם שנערכה ברינו. באפריל 2017 יצא מהארון והצהיר בפוסט בפייסבוק שהוא הומוסקסואל. נפטר ב-17 בינואר 2024. מדיה וקבצים בנושא שונסי ברבר בוויקישיתוף שונסי ברבר, באתר הוועד האולימפי הבין-לאומי שונסי ברבר, באתר olympedia.org שונסי ברבר, באתר התאחדות האתלטיקה הבין-לאומית שונסי ברבר, באתר ליגת היהלום שונסי ברבר, באתר Track and Field (גברים) אמיר ענבר, מאחורי הקלעים של פרשת "סקס, סמים וקפיצה במוט", באתר הארץ, 16 באוקטובר 2016
ג'וליוס יגו

ג'וליוס יגו (באנגלית: Julius Yego; נולד ב-4 בינואר 1989) הוא אתלט קנייתי, אלוף העולם (בייג'ינג 2015), סגן אלוף אולימפי (ריו דה ז'ניירו 2016), אלוף חבר העמים הבריטי (גלאזגו 2014), פעמיים ברציפות אלוף אפריקה (פורטו נובו 2012 ומרקש 2014), שיאן אפריקה ומדורג במקום החמישי בכל הזמנים בהטלת כידון. יגו נולד בקניה, הרביעי מבין שבעה אחים. כנער התאמן בהטלת כידון כשהוא לומד את הטכניקה מצפייה באינטרנט קפה בסרטוני YouTube של מטילי כידון מקצועניים. ב-2006 גויס למשטרת קניה, התאמן והתחרה בנבחרת המשטרה. הוא זכה באליפות קניה בהטלת כידון בשנים 2009 וב-2010. ב-2010 סיים שלישי באליפות אפריקה באתלטיקה שהתקיימה במולדתו, בתוצאה של 74.51 מטר. ב-2011 ניצח במשחקים הכל-אפריקאיים בשיא לאומי של 78.34 מטר. בהמשך השנה נסע לפינלנד להתאמן על הטכניקה שלו. הוא זכה באליפות אפריקה ב-2012, באותה שנה היה לאפריקאי הראשון שמעפיל לגמר אולימפי כשסיים במקום ה-12 באולימפיאדת לונדון. באליפות העולם באתלטיקה 2013 סיים רביעי עם שיא לאומי של 85.40 מטר. ב-2014 זכה במשחקי חבר העמים הבריטי שנערכו בגלאזגו בתוצאה של 83.87 מטר וזכה שוב באליפות אפריקה בתוצאה של 84.72 מטר. ב-2015 ניצח בתחרות ליגת היהלום בברמינגהאם עם שיא אפריקאי חדש של 91.39 מטר. באליפות העולם באתלטיקה 2015 זכה במדליית זהב, הוא קבע בתחרות שיא אפריקאי ושיא חבר העמים הבריטי חדש של 92.72 מטר. תוצאה זו דירגה אותו באותה עת במקום השלישי בכל הזמנים לאחר יאן ז'לזני ואקי פרוויאינן. באולימפיאדת ריו דה ז'ניירו (2016) זכה במדליית כסף בתוצאה של 88.24 מטר, אחרי תומאס רולר מגרמניה (90.30 מטר) ולפני האלוף היוצא קשורן וולקוט מטרינידד וטובגו (85.38 מטר). ההטלה הראשונה של יגו הייתה ההטלה החוקית היחידה שלו באותה תחרות, ולאחר מכן ביצע יגו שתי הטלות נוספות שנפסלו. בהמשך, נאלץ יגו לפרוש מהתחרות בגין פציעה, ותומאס רולר הטיל את הכידון למרחק 90.30 מטר בהטלה החמישית וסיים במקום הראשון, כאשר ליגו לא התאפשר להגיב על הטלה זו בגין פציעתו. באליפות העולם באתלטיקה 2017 סיים במקום ה-13 בתוצאה של 76.29 מטר. מדיה וקבצים בנושא ג'וליוס יגו בוויקישיתוף ג'וליוס יגו, באתר הוועד האולימפי הבין-לאומי ג'וליוס יגו, באתר olympedia.org ג'וליוס יגו, באתר התאחדות האתלטיקה הבין-לאומית ג'וליוס יגו, באתר ליגת היהלום ג'וליוס יגו, באתר Track and Field (גברים) I, JULIUS, כתבת פרופיל באתר התאחדות האתלטיקה הבינלאומית
איהאב א-סייד

איהאב עבדלרחמן א-סייד (נולד ב-1 במאי 1989) הוא אתלט מצרי, סגן אלוף העולם (בייג'ינג 2015), שיאן ואלוף אפריקה (ניירובי 2010) בהטלת כידון. א-סייד נולד במחוז א-שרקיה שבמצרים. כנער לא עסק בספורט בצורה מסודרת ובגיל 17 החל לראשונה להתחרות בהטלת כידון. ב-2008 זכה במדליית כסף באליפות העולם לנוער באתלטיקה שהתקיימה בבידגושץ' שבפולין. הוא זכה למלגה מטעם התאחדות האתלטיקה הבינלאומית לאימונים בפינלנד, אך חזר למולדתו לאחר שבועיים בלבד בשל קשיי הסתגלות למזג האוויר והשפה. הוא החל להתאמן תחת הדרכתו של פטרי פיורינן הפיני ושיפר עד מהרה את הישגיו. באליפות אפריקה ב-2010 זכה במדליית זהב בתוצאה של 78.02 מטר. באליפות העולם באתלטיקה 2011 ובאולימפיאדת לונדון (2012) לא הצליח לעבור את שלב המוקדמות. באליפות העולם באתלטיקה 2013 קבע במוקדמות שיא מצרי של 83.62 מטר, הוא העפיל לגמר התחרות וסיים במקום השביעי. במשחקי הים התיכון זכה במדליית כסף. בסוף השנה חזר להתאמן בפינלנד. ב-2014 ניצח בתחרויות ליגת היהלום בפריז ובשאנגחאי וקבע את תוצאת השנה בעולם ושיא אפריקה חדש של 89.21 מטר. באליפות העולם שנערכה בבייג'ינג שבסין בשנת 2015 זכה א-סייד במדליית הכסף בהטלת כידון בתוצאה של 88.99 מטר, אחרי ג'וליוס יגו מקניה (92.72 מטר) ולפני טרו פיטקמקי מפינלנד (87.64 מטר). ב-2016 הורשע באימרוץ ונאסר עליו להשתתף באולימפיאדת ריו דה ז'ניירו. הוא השתתף באולימפיאדת טוקיו בה קבע במוקדמות תוצאה של 81.92 מטר שלא הספיקה לו להעפיל לגמר. באליפות העולם באתלטיקה 2022 סיים במקום ה-12 בגמר בתוצאה של 75.99 מטר. הטלת כידון: 89.21 מטר (2014) מדיה וקבצים בנושא איהאב א-סייד בוויקישיתוף איהאב א-סייד, באתר הוועד האולימפי הבין-לאומי איהאב א-סייד, באתר olympedia.org איהאב א-סייד, באתר התאחדות האתלטיקה הבין-לאומית איהאב א-סייד, באתר ליגת היהלום איהאב א-סייד, באתר Track and Field (גברים) THROW LIKE AN EGYPTIAN, כתבה באתר התאחדות האתלטיקה הבינלאומית (באנגלית) רועי קייס, כידון במקום רובה: הגיבור היחיד של מצרים, באתר ynet, 15 באוגוסט 2013
ברנרד הפטון

ברנרד הפטון (באנגלית: Bernard Hepton;‏ 19 באוקטובר 1925 - 27 ביולי 2018) היה שחקן תיאטרון, קולנוע וטלוויזיה בריטי. הפטון נולד בשם פרנסיס ברנרד הפטונסטול בברדפורד שבמערב יורקשייר. למד בבית הספר למשחק "ברדפורד סיוויק" בהדרכת אזמה צ'רץ' ויחד עם שחקנים כמו רוברט סטיבנס. הוא צבר ניסיון רב במשחק בתיאטרון כשעבד עם הבמאי סר בארי ג'קסון בנוסף לעבודתו כמנהל אמנותי בתיאטרון הרפרטוארי של ברמינגהאם ובליברפול פלייהאוס. בטלוויזיה גילם את דמותו של קיפא (Caiaphas) במחזה "Son of Man" מאת דניס פוטר משנת 1969. בעיבוד הטלוויזיוני של הספרים "החפרפרת" ו"כל אנשי סמיילי" שיחק הפטון בתפקיד טובי אסטרהאזה. בתסכיתי רדיו על פי אותם ספרים הופיע בתפקיד ג'ורג' סמיילי. בשנים 1972 - 1974 שיחק בתפקיד הקומנדנט בסדרה "Colditz", ואחר כך שיחק בתפקיד אלברט פוארה, עם אותו צוות הפקה של "קולדיץ" בשלוש עונות של הסדרה "Secret Army" מ-1977 ועד 1979. ב-1976 הופיע בתפקיד פאלאס בסדרת הדרמה "אני, קלאודיוס". קודם לכן, ב-1970, שיחק בתפקיד אורח בפרק בסדרה "Catweazle". עוד גילם את דמותו של תומאס קרנמר בסדרת הדרמה "שש נשותיו של הנרי השמיני" (1970) והשתתף במיני-סדרה "אליזבת ר" בכיכובה של גלנדה ג'קסון. ב-1989 הופיע בתפקיד סם טובי בעיבוד טלוויזיוני לסיפור האימה של סוזן היל "האישה בשחור". ב-1983 גילם את דמותו של סר תומאס ברטרם במיני סדרה "מנספילד פארק". ברדיו השתתף הפטון בעיבוד ל-"Stranger in the Home" מאת אלן דאפרה (אנ') בתפקיד אלברט, וכן בתפקיד "הזקן שבפינה", הבלש פרי עטה של הברונית אורז'י (Orczy), בסדרת תסכיתים בשם "The Teahouse Detective" ‏(1998–2000). בקולנוע הופיע הפטון בתפקידים מעטים. היה לו תפקיד קטן כגנסטר ת'ורפי בסרט "במעגל הנקמה" (1971), ותפקיד קטן נוסף בסרט "מסע הארורים" (1976) בו גילם את מילטון גולדסמית'. הפטון היה נשוי לשחקנית ננסי ג'קסון שנפטרה ב-1977. ב-1979 התחתן עם הילרי ג'ויס לידל. הוא נפטר ב-27 ביולי 2018. ברנרד הפטון, במסד הנתונים הקולנועיים IMDb (באנגלית) ברנרד הפטון, באתר AllMovie (באנגלית) ברנרד הפטון, במסד הנתונים הקולנועיים KinoPoisk (ברוסית) ברנרד הפטון באתר .aveleyman.com "HEPTON, Bernard". bfi.org.uk. אורכב מ-המקור ב-2012-10-22. נבדק ב-31 ביולי 2013. {{cite web}}: (עזרה) "Index entry". FreeBMD. ONS. 1998–2013. נבדק ב-28 במאי 2014. {{cite web}}: (עזרה) Harrie, Kate (6 באפריל 2006). "Interview with Bernard Hepton". Theatre Archive Project. British Library. נבדק ב-4 ביוני 2011. {{cite web}}: (עזרה) "Biography for Bernard Hepton". imdb.com. 1990–2013. נבדק ב-31 ביולי 2013. {{cite web}}: (עזרה) Coveney, Michael (30 ביולי 2018). "Bernard Hepton obituary". The Guardian. נבדק ב-30 ביולי 2018. {{cite news}}: (עזרה)
מייקל טינסלי

מייקל טינסלי (באנגלית: Michael Tinsley; נולד ב-21 באפריל 1984) הוא אתלט אמריקאי, סגן אלוף אולימפי (לונדון 2012) וסגן אלוף עולם (מוסקבה 2013) בריצת 400 מטר משוכות. טינסלי נולד בליטל רוק שבארקנסו. למד באוניברסיטת המדינה בג'קסון שבמיסיסיפי והתחרה בנבחרת האוניברסיטה. הוא סיים שלישי בריצת 400 מטר משוכות באליפות ה-NCAA ב-2005 בזמן של 48.55 שניות וזכה באליפות ב-2006 עם שיא אישי של 48.25 שניות. במבחנים האמריקאים לקראת אולימפיאדת בייג'ינג ב-2008 סיים במקום הרביעי. ב-2010 סיים שלישי באליפות ארצות הברית באתלטיקה. באולימפיאדת לונדון (2012) זכה במדליית כסף בשיא אישי של 47.91 שניות, לאחר המנצח פליקס סאנצ'ס (47.63 שניות). באליפות העולם באתלטיקה 2013 קבע שיא אישי של 47.70 שניות וסיים שני לאחר ג'הו גורדון שקבע 47.69 שניות. ב-2014 זכה באליפות ליגת היהלום עם ניצחונות בתחרויות בשאנגחאי, פריז וסטוקהולם, מקום שני בלוזאן ובניו יורק ושלישי בגלאזגו. טינסלי הוא אב לבן משותף עם האתלטית ניה אלי. מדיה וקבצים בנושא מייקל טינסלי בוויקישיתוף מייקל טינסלי, באתר הוועד האולימפי הבין-לאומי מייקל טינסלי, באתר olympedia.org מייקל טינסלי, באתר התאחדות האתלטיקה הבין-לאומית מייקל טינסלי, באתר ליגת היהלום מייקל טינסלי, באתר Track and Field (גברים) מייקל טינסלי, באתר נבחרת ארצות הברית באתלטיקה
אליהו קליין

רבי אליהו קליין (תרי"ב 1852 - תרפ"ח 1928) היה רבה של האלמין ומגדולי הרבנים בטרנסילבניה. נולד בשנת תרי"ב (1852) בעיר חוסט לאביו רבי שמואל שמעלקא, ששימש שם כרב ולאמו דבורה קליין (לבית כ"ץ). נישא לביתו של רבי שלמה זלמן אולמן בעל היריעות שלמה. בשנת תרל"ד (1874) נתמנה לכהן כרבה של האלמין במקום אחיו ר' שלום קליין שנפטר אז, בהאלמין החזיק ישיבה, בתפקיד רבה של האלמין כיהן עד פטירתו. נפטר בראש חודש שבט תרפ"ח (1928). בניו, רבי שלמה זלמן קליין אב"ד נאווע, רבי יעקב שלום קליין, רבה של האלמין אחרי פטירת אביו מייסד וראש הישיבה בעיר, רבי משה קליין, דיין ור"מ בגראסוורדיין, הרב מאיר קליין ממארגארעטן מרגיטה. חתניו, רבי יצחק אייזיק האברפעלד אב"ד סאכאטישט, רבי יוסף לעוויא מו"צ בהאלמין. חידושי תורה ממנו נדפסו בקונטרס "תורת אליהו ויוסף" בתוך הספר "עיר חנוך", חלק ב, ירושלים תשמ"ב מעמ' שכה. יצחק יוסף כהן, חכמי טראנסילוואניה, עמ' 208 שם הגדולים מארץ הגר, ח"א עמ' יט אנציקלופדיה ליהדות רומניה, חלק ב' עמ' 717 אברהם פוקס, הישיבות בהונגריה, עמ' 430
סנדי מוריס

סנדי מוריס (באנגלית: Sandi Morris; נולדה ב-8 ביולי 1992) היא אתלטית אמריקאית, סגנית האלופה האולימפית (ריו דה ז'ניירו 2016), שלוש פעמים סגנית אלופת העולם (לונדון 2017 ודוחה 2019) ופעמיים ברציפות אלופת העולם באולם (ברמינגהאם 2018 ובלגרד 2022) בקפיצה במוט. מוריס נולדה בדאונרס גרוב שבאילינוי ובגיל 4 עברה עם משפחתה לגרינוויל שבקרוליינה הדרומית. שני הוריה, הארי וקרי, התחרו בקרב רב בתקופת לימודיהם באוניברסיטת מערב אילינוי. ב-2010 זכתה מוריס באליפות ארצות הברית לנוער בקפיצה במוט, היא החלה ללמוד ולהתאמן באוניברסיטת קרוליינה הצפונית בצ'אפל היל אך לאחר שנתיים בהן לא שיפרה את תוצאתה החליטה לעבור לאוניברסיטת ארקנסו. במרץ 2015 זכתה באליפות ה-NCAA באולם. במאי 2015 שברה את שיא ה-NCAA בתוצאה של 4.72 מטר, ביוני סיימה שנייה באליפות ה-NCAA באצטדיון ובהמשך החודש סיימה שנייה אחרי ג'ן שור באליפות ארצות הברית באתלטיקה והעפילה לאליפות העולם. ביולי אותה שנה קבעה שיא אישי של 4.76 מטר. באליפות העולם בבייג'ינג סיימה במקום הרביעי בתוצאה של 4.70 מטר. באליפות ארצות הברית באתלטיקה באולם במרץ 2016 סיימה במקום הראשון בשיא אישי של 4.95 מטר, תוצאה שרק ג'ן שור וילנה איסינבייבה השיגו טובה ממנה באולם או באצטדיון. בהמשך החודש זכתה במדליית כסף באליפות העולם באתלטיקה באולם שהתקיימה בפורטלנד כשעברה גובה של 4.85 מטר, לאחר ג'ן שור שעברה 4.90 מטר. ביולי 2016 קבעה שיא אישי באצטדיון של 4.93 מטר. באולימפיאדת ריו דה ז'ניירו זכתה במדליית כסף בתוצאה של 4.85 מטר, תוצאה זהה לזו של המנצחת קטרינה סטפנידי מיוון אך עם פסילה אחת יותר. בספטמבר 2016 קבעה בתחרות ליגת היהלום בבריסל שיא אמריקאי באצטדיון של 5.00 מטר. באליפות העולם באתלטיקה 2017 זכתה במדליית כסף בתוצאה של 4.75 מטר לאחר המנצחת סטפנידי. באליפות העולם באתלטיקה באולם 2018 זכתה במדליית זהב בשיא אליפות של 4.95 מטר. באליפות העולם באתלטיקה 2019 זכתה במדליית כסף בתוצאה של 4.90 מטר. באולימפיאדת טוקיו לא הצליחה להעלות לגמר. באליפות העולם באולם שנערכה בבלגרד, סרביה במרץ 2022 היא זכתה בפעם השנייה ברציפות במדליית זהב בקפיצה במוט בתוצאה של 4.80 מטר, לפני בת ארצה קייטי מון (4.75 מטר) וטינה שוטיי מסלובניה (4.75 מטר). באליפות העולם זכתה בפעם השלישית ברציפות במדליית כסף בתוצאה של 4.85 מטר בניסיונה השני, זהה לזו של המנצחת קייטי מון שעברה את הרף בניסיון הראשון. מדיה וקבצים בנושא סנדי מוריס בוויקישיתוף אתר האינטרנט הרשמי של סנדי מוריס (באנגלית) סנדי מוריס, ברשת החברתית אקס (טוויטר) סנדי מוריס, ברשת החברתית אינסטגרם סנדי מוריס, באתר olympedia.org סנדי מוריס, באתר התאחדות האתלטיקה הבין-לאומית סנדי מוריס, באתר ליגת היהלום סנדי מוריס, באתר Track and Field (נשים) פרופיל באתר אוניברסיטת ארקנסו NCAA Pole Vaulters Can’t Stop Jumping Over Each Other, ניוזוויק, 11 ביוני 2015 סנדי מוריס באינסטגרם HIGH AND LOW - SANDI MORRIS, אתר התאחדות האתלטיקה הבינלאומית, 21 בפברואר 2018 Greenville’s Sandi Morris sets NCAA pole vault record
גבעת פרלמנט

גבעת פרלמנט (באנגלית: Parliament Hill) היא אזור פתוח בצפון מערב העיר לונדון בקרבת המפסטד הית'. בעבר נקראה הגבעה בשם "גבעת הבוגדים" (באנגלית: Traitors' Hill), וזכתה בשמה הנוכחי בזמן מלחמת האזרחים הבריטית עת שהו בה כוחות צבאיים שתמכו בפרלמנט הבריטי. הפארק משמש בעיקר להעפת עפיפונים בשל גובה הגבעה (95 מטרים) והרוחות החזקות באזורה. מהגבעה ניתן לצפות בכל רחבי לונדון, ואף באזורים הנמצאים צפונית לעיר. מדיה וקבצים בנושא גבעת פרלמנט בוויקישיתוף אתר הבי בי סי מפת האזור
ג'ון וסלי הילמן

ג'ון וסלי הילמן (באנגלית: John Wesley Hillman‏; 29 במרץ 1832 – 19 במרץ 1915) היה מחפש זהב אמריקאי בתקופת הבהלה לזהב בקליפורניה ומגלה ארצות שהיה בין האמריקאים הראשונים ממוצא אירופאי לצפות בקרייטר לייק במדינת אורגון. הילמן נולד באולבני שבמדינת ניו יורק. ב-1848, בגיל 16, הוא עבר עם משפחתו לניו אורלינס. זמן קצר לאחר שעקרו לניו אורלינס ליווה הילמן את אביו במשלחת לקליפורניה במהלך הבהלה לזהב באפריל 1849, ונשאר במערב ארצות הברית כשאביו חזר למזרח. ב-12 ביוני 1853, היה ג'ון וסלי הילמן לאמריקני הראשון ממוצא אירופאי שראה את מה שכינה "אגם כחול עמוק" באורגון. האגם קיבל מאוחר יותר את השם קרייטר לייק (אגם הלוע). ב-1855 ריסק הילמן את ברכו במהלך קרבות הנהר רוג וחזר מזרחה כמה שנים אחר-כך, והתיישב בחווה חקלאית באזור באטון רוז' בלואיזיאנה. באפריל 1866 נשא הילמן לאישה את בת דודתו אליזבת הילמן שנפטרה ביוני 1873. מנישואים אלו נולדה בת אחת שמתה ב-1874. נישואיו השניים היו ב-25 ביולי 1875 לרוזלי פרי (Rosalie Frye‏; 1928-1854). מנישואיו אלו נולדו ארבעה ילדים, שמהם שניים נפטרו בילדותם ושניים, בן ובת, הגיעו לבגרות. ג'ון וסלי הילמן, באתר "Find a Grave" (באנגלית) John Wesley Hillman's (brief) memoir(הקישור אינו פעיל) Hillman Family Genealogy Runkel, H.J., "Crater Lake Discovery Centennial,"
אשמת הכוכבים (סרט)

אשמת הכוכבים (באנגלית: The Fault in Our Stars) הוא סרט אמריקאי מסוגת דרמה רומנטית שבוים על ידי ג'וש בון (אנ'), מבוסס על הרומן בעל אותו שם מאת ג'ון גרין. בסרט מככבים שיילין וודלי ואנסל אלגורט, ולורה דרן, סם טראמל ווילם דפו משחקים דמויות משנה. וודלי מגלמת את הייזל גרייס לנקסטר, חולת סרטן בת 16 שהוריה מכריחים אותה להשתתף בקבוצת תמיכה, בה היא פוגשת ומתאהבת באוגוסטוס ווטרס, גם הוא חולה סרטן ואותו מגלם אלגורט. הפיתוח של הסרט החל בינואר 2012, כאשר זכויות ההסרטה נמכרו לחברת פוקס 2000, חברת בת של פוקס המאה ה-20. הצילום העיקרי החל ב-26 באוגוסט 2013, בפיטסבורג, פנסילבניה, נמשך ימים נוספים באמסטרדם, הולנד, והסתיים ב-16 באוקטובר 2013. הסרט יצא לאקרנים ב-6 ביוני 2014 בארצות הברית, וקיבל בעיקר ביקורות חיוביות, שמשבחות את המשחק של וודלי ואת התסריט. הסרט הפך לשובר קופות, ודורג במקום הראשון בקופות בסוף השבוע הראשון לצאתו וגרף מעל ל-307 מיליון דולר ברחבי העולם. הסרט יצא ב-Blu-ray וב-DVD ב-16 בספטמבר 2014 ובנטפליקס. שיילין וודלי בתור הייזל גרייס לנקסטר לילי קנה בתור הייזל בצעירותה אנסל אלגורט בתור אוגוסטוס "גאס" ווטרס נאט וולף בתור אייזיק, חברו הטוב ביותר של אוגוסטוס לורה דרן בתור פרנקי לנקסטר, אמה של הייזל סם טראמל בתור מייקל לנקסטר, אביה של הייזל וילם דפו בתור פיטר ואן הוטן לוטה ורביק בתור לידווי, עוזרת של פיטר ואן הוטן מייק בירביגליה בתור פטריק, מנהיג קבוצת התמיכה אנה דלה קרוז בתור ד"ר מריה, רופאה של הייזל אמילי פיצ'י בתור מוניקה, חברתו (לשעבר) של אייזיק אמלי באך בתור אמה של מוניקה מליסה גוביץ' בתור אמו של אוגוסטוס דוויד והאלן בתור אביו של אוגוסטוס קרול ויירס (קול) בתור אנה פרנק הסרט הופק על ידי מרטין בוון וויק גודפרי (אנ'), צולם בפיטסבורג, פנסילבניה, ובאמסטרדם, הולנד, בתקציב של כ-12 מיליון דולר. בכורת הסרט הייתה ב-6 ביוני 2014 והכנסותיו בכל העולם בשבוע הראשון היו כ-48 מיליון דולר. הכנסותיו עד אוקטובר 2014 הן כ-307 מיליון דולר – מתוכם כ-125 מיליון דולר בארצות הברית. מדיה וקבצים בנושא אשמת הכוכבים בוויקישיתוף אשמת הכוכבים, ברשת החברתית פייסבוק אשמת הכוכבים, ברשת החברתית אקס (טוויטר) "אשמת הכוכבים", במסד הנתונים הקולנועיים IMDb (באנגלית) "אשמת הכוכבים", באתר נטפליקס "אשמת הכוכבים", באתר AllMovie (באנגלית) "אשמת הכוכבים", באתר Rotten Tomatoes (באנגלית) "אשמת הכוכבים", באתר Box Office Mojo (באנגלית) "אשמת הכוכבים", באתר Metacritic (באנגלית) "אשמת הכוכבים", תסריט הסרט באתר Scripts.com (באנגלית) "אשמת הכוכבים", באתר דיסני+ סרטים (באנגלית) "אשמת הכוכבים", במסד הנתונים הקולנועיים KinoPoisk (ברוסית)
מצר לה מייר

מצר לה מייר (בספרדית: Estrecho de le Maire) הוא מעבר ימי בין אי המדינות לקצה המזרחי של החלק הארגנטינאי של ארץ האש. יאקוב לה מייר ווילם סכאוטן גילו את המצר בשנת 1616, כאשר ניסו למצוא אפשרות ניווט שתקשר בין האוקיינוס האטלנטי לאוקיינוס השקט, וזמן קצר לפני שגילו את כף הורן. שמו של המצר מנציח את יאקוב לה מייר. מצר לה מייר נמצא בשליטת ארגנטינה, אבל אוניות צ'יליאניות משתמשות בו כדרך גישה היסטורית, בתוקף החוק הימי הבינלאומי. פינגווין מגלן שוכן במצר לה מייר; לפינגווין זה יש מושבות קינון על אי המדינות, הדרומיות ביותר באוקיינוס האטלנטי. C. Michael Hogan. 2008. Magellanic Penguin, GlobalTwitcher.com, ed. N. Stromberg Michael A. Morris. 1989. The Strait of Magellan, page 90 of 237 pages מדיה וקבצים בנושא מצר לה מייר בוויקישיתוף מפה של מצר לה מייר באטלס מורשת הדדית(הקישור אינו פעיל) Michael A. Morris. 1989 C. Michael Hogan. 2008
בורובה (פודקרפאטי)

בורובה (בפולנית: Borowa) הוא כפר במחוז מיילץ שבפרובינציית פודקרפצקיה בפולין, השוכן כ-13 ק"מ צפונית מערבית למיילץ. התיעוד הראשון ליישוב הוא משנת 1404. בשנת 1921 נמנו במקום כ-1250 תושבים, מהם קרוב ל-200 יהודים. בין השנים 1975 ו- 1998 היה היישוב שייך למחוז ז'שוב. בתחילה השתייכו יהודי הכפר לקהילת ראדומישל ויילקי, ונסתייעו בשירותים שונים בקהילת מיילץ, אך בין מלחמות העולם כיהן ביישוב רב עצמאי, אלעזר רופשיץ (נספה בשואה). השוחט והבודק המקומי שימש גם את יהודי הכפר הסמוך צ'רמין. בנובמבר 1918 בלמה קבוצת הגנה יהודית ניסיון של איכרי הסביבה לפרוע ביהודי הכפר. בשנות העשרים והשלושים פעלה בכפר ספרייה יהודית, ובשנת 1932 הוקם במקום קן של תנועת הנוער עקיבא. עם הכיבוש הגרמני בספטמבר 1939 הוטלו על יהודי היישוב הגבלות תנועה, והם חויבו בענידת סרט עם מגן דוד על זרועם. כמו כן, נלקחו יהודי הכפר לעבודות כפייה, ואולצו להעביר לגרמנים מכסות של תוצרת חקלאית ורכוש. ביולי 1942 גורשו כל יהודי הכפר לראדומישל ויילקי, ורובם נשלחו להשמדה באקציה שהתקיימה במקום כעבור זמן קצר. היתר הועברו לדמביצה, וגורלם היה כגורל יתר יהודי המקום. שני בתי הכנסת של הכפר נהרסו בתקופת המלחמה. בורובה באתר מרכז מורשת יהדות פולין "בורובה", באתר השטעטל הווירטואלי "בורובה (פודקרפאטי)", באתר JewishGen (באנגלית)
צידה לדרך

צידה לדרך – ביטוי שפירושו מזון ושתייה ארוזים המשמשים אדם בדרכו. האם התכוונתם ל... שם ספר ההלכה של רבי מנחם בן זרח שם ספרו של רבי יששכר בר איילנבורג על פירוש רש"י לתורה שם קונטרס הצוואה של רבי יעקב יחזקיה גרינוולד האדמו"ר בעל ה'ויגד יעקב' מפאפא שם פירושו של הרב יחיא אלצ'אהרי על התורה